
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 50 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίου προϋπολογισμού δαπάνης καλ¬ 
λιτεχνικών έργων που εκτελούνται με απευθείας 

ανάθεση. 1 

Ίδρυση δύο (2) αυτομάτων πυρσών για τη φωτοσή¬ 
μανση του Αλιευτικού Καταφυγίου Γεωργιούπο- 

λης Χανίων. 2 

Κατάργηση Φάρου «ΚΑΒΑΛΑΣ» και ίδρυση ενός (1) 
νέου Φανού επί της Βραχονησίδας «ΜΟΝΟΠΕ- 

ΤΡΟ». 3 

Διάθεση πίστωσης για τη χρηματοδότηση πράξεων 
του μέτρου 4.2.1 «Αναβάθμιση της υποδομής ενη¬ 
μέρωσης, πληροφόρηση, εκπαίδευση, ευαισθητο- 

ποίηση πληθυσμού» του ΕΠΑΑ-ΑΥ. 4 

Καθορισμός εργασίας σε όλες τις δικαστικές υπη¬ 
ρεσίες της χώρας τα έμμισθα Υποθηκοφυλάκεια 
του Κράτους και τα Κτηματολογικά Γ ραφεία Ρό¬ 
δου και Κω Λέρου. 5 

Έγκριση συμβάσεων μίσθωσης έργου στο Πνευματι¬ 
κό Κέντρο Δήμου Αγ. Παρασκευής. 6 

Σύσταση Εκκλησιαστικού Ιδρύματος υπό την επωνυ¬ 
μία «ΠΝΕΥΜΑΤΙΚΟΝ ΕΝΟΡΙΑΚΟΝ ΚΕΝΤΡΟΝ ΤΟΥ 
ΙΕΡΟΥ ΝΑΟΥ ΓΕΩΡΓΙΟΥ ΚΑΡΕΑ ΤΗΣ ΙΕΡΑΣ ΜΗ- 
ΤΡΟΠΟΑΕΩΣ ΚΑΙΣΑΡΙΑΝΗΣ ΒΥΡΩΝΟΣ ΚΑΙ ΥΜΗΤ¬ 
ΤΟΥ». 7 

Ανάκληση της υπ’ αριθμ. 734/25.1.2000 απόφασης 
ανάκλησης επένδυσης της επιχείρησης «ΣΤΑΝΤΑΡ 
ΜΠΕΤΟΝ ΕΠΕ» στις διατάξεις του ν. 1892/1990.... 8 


ΑΠΟΦΑΣΕΙ Σ 

Αριθμ. 1319 (1) 


Καθορισμός ορίου προϋπολογισμού δαπάνης καλλιτε¬ 
χνικών έργων που εκτελούνται με απευθείας ανά¬ 
θεση. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του π.δ/τος 63/2005 (ΦΕΚ 98 Α') «Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα». 

β. Της παρ. 7 του άρθρου 209 του ν. 3463/2006 (ΦΕΚ 
114 Α') «Κύρωση του Κώδικα Δήμων και Κοινοτήτων». 


23 Ιανουάριου 2007 

γ. Του π.δ/τος 49/1988 (ΦΕΚ 18 Α') «Οργανισμός του 
Υπουργείου Εσωτερικών» όπως τροποποιήθηκε και 
ισχύει. 

δ. Του π.δ/τος 373/1995 (ΦΕΚ 201 Α') «Συγχώνευση των 
Υπουργείων Προεδρίας της Κυβέρνησης και Εσωτερικών 
Δημόσιας Διοίκησης και Αποκέντρωσης και καθορισμός 
των αρμοδιοτήτων του». 

ε. Τ ου π.δ/τος 401/1995 (ΦΕΚ 226 Α') «Σύσταση Γ ενικής 
Γραμματείας Τοπικής Αυτοδιοίκησης στο Υπουργείο 
Εσωτερικών Δημόσιας Διοίκησης και Αποκέντρωσης 
και καθορισμός των αρμοδιοτήτων της». 

2. Την ανάγκη καθορισμού ορίου προϋπολογισμού δα¬ 
πάνης καλλιτεχνικών έργων που εκτελούνται με απευ¬ 
θείας ανάθεση από τον Δήμαρχο ή τον Πρόεδρο της 
Κοινότητας ή τον Πρόεδρο του Διοικητικού Συμβουλίου 
των πάσης φύσεως Συνδέσμων των Δήμων και Κοινο¬ 
τήτων, των νομικών τους προσώπων δημοσίου δικαίου 
και των ιδρυμάτων τους. 

3. Το γεγονός ότι από την έκδοση της παρούσας δεν 
προκαλείται δαπάνη σε βάρος του Δημοσίου, των Ορ¬ 
γανισμών Τοπικής Αυτοδιοίκησης Α' βαθμού, των πάσης 
φύσεως Συνδέσμων τους, των νομικών τους προσώπων δη¬ 
μοσίου δικαίου και των ιδρυμάτων τους, αποφασίζουμε: 

Ορίζουμε σε πέντε χιλιάδες (5.000) ευρώ, μη συμπε¬ 
ριλαμβανομένου του Φ.Π.Α., το όριο προϋπολογισμού 
δαπάνης των καλλιτεχνικών έργων που εκτελούνται 
με απευθείας ανάθεση από τον δήμαρχο ή τον πρό¬ 
εδρο της Κοινότητας ή τον πρόεδρο του διοικητικού 
συμβουλίου των πάσης φύσεως Συνδέσμων των Δήμων 
και Κοινοτήτων, των νομικών τους προσώπων δημοσίου 
δικαίου και των ιδρυμάτων τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2007 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθμ. Φ.913.1/2512/06/Σ.35.453 (2) 

Ίδρυση δύο (2) αυτομάτων πυρσών για τη φωτοσήμανση 
του Αλιευτικού Καταφυγίου Γεωργιούπολης Χανίων. 

Ο ΑΡΧΗΓΟΣ ΤΟΥ ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ 

Έχοντας υπόψη: 

α. Το έγγραφο Υπ. ΦΑΡΩΝ Φ. 919.32397/4/06/Σ.2675/08 
ΔΕΚ 06 με το οποίο αιτείται η ίδρυση δύο (2) αυτομάτων 

πυρσών για την φωτοσήμανση του Αλιευτικού Καταφυ¬ 
γίου Γεωργιούπολης Χανιών. 

β. Το άρθρο 3 του νόμου 1629/1951 «Περί Φάρων». 

γ. Την απόφαση ΥΕΘΑ 010/11/95003/24.12.1991 «Περί 
μεταβιβάσεως αρμοδιοτήτων ΥΦΕΘΑ στον Α/ΓΕΝ». 

δ. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, σύμφωνα με το άρθρο 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 98 
Α'), αποφασίζουμε: 

1. Την οριστική ίδρυση δύο (2) αυτομάτων πυρσών, για 
τη φωτοσήμανση του Αλιευτικού Καταφυγίου Γεωργι- 
ούπολης Χανιών. 

α. Θέση: Στις κεφαλές των λιμενοβραχιόνων. 

β. Σκοπιμότητα: Η ασφάλεια των πλοίων, κατά την 
είσοδο και έξοδο από το Αλιευτικό Καταφύγιο Γεωρ- 
γιούπολης Χανίων. 

γ. Χαρακτηρισμός: Οι πυρσοί χαρακτηρίζονται ως 
«ΦΑΝΟΙ», σύμφωνα με τις διατάξεις του νόμου 1629/51 
«Περί Φάρων». 

δ. Είδος: Αυτόματοι ηλιακοί φανοί. 

ε. Χαρακτηριστικά: Καθοριζόμενα από την Υ. Φάρων, 
ως αρμοδίου φορέα. 

2. Η δαπάνη ίδρυσης των ανωτέρω φανών βαρύνει, 
σύμφωνα με το άρθρο 11 παραγρ. (α) του ν. 1629/1951 
«Περί Φάρων», το Λιμενικό Ταμείο Χανίων το οποίο 
απαιτείται να: 

α. Κατασκευάσει βάσεις από σκυρόδεμα και ανοξεί¬ 
δωτες κατασκευές/υποδοχές, σύμφωνα με σχέδιο και 
υποδείξεις της Υ. Φάρων. 

β. Καταθέσει στην Τράπεζα της Ελλάδος, στο όνομα 
του Τμηματάρχη Οικονομικής Μέριμνας Εφοδιασμού 
Υ. Φάρων, την αξία των φωτιστικών μηχανημάτων των 
φανών, η οποία καθορίσθηκε από την Υ. Φάρων. 

γ. Γνωρίσει στην Υ. Φάρων την υλοποίηση της κατα¬ 
σκευής, ως ανωτέρω παραγράφου 2α, καθώς και την 
κατάθεση του απαιτουμένου ποσού, ως ανωτέρω πα¬ 
ραγράφου 2β. 

3. Η προμήθεια του τυποποιημένου υλικού, θα υλο¬ 
ποιηθεί με μέριμνα της Υ. Φάρων και των αρμοδίων 
Υπηρεσιών του ΓΕΝ και σύμφωνα με τους ισχύοντες 
νόμους και κανονισμούς. 

4. Σύμφωνα με το νόμο 1629/1951 «Περί Φάρων», εφόσον 
το Λιμενικό Ταμείο Χανίων συμμορφωθεί με τις υποδεί¬ 
ξεις καταθέτοντας το ποσό, που καθορίστηκε από την 
Υ. Φάρων, παύει να ενδιαφέρεται για τις μελλοντικές 
διακυμάνσεις της αξίας των μηχανημάτων, οι οποίες απο¬ 
βαίνουν είτε σε όφελος, είτε σε ζημιά του Δημοσίου. 

5. Η αφή των φανών καθώς και η περαιτέρω λειτουρ¬ 
γία και περιοδική συντήρηση τους, θα βαρύνει την Υ. 
Φάρων και οι φανοί θα αποτελούν τμήμα του Ελληνικού 
Φαρικού Δικτύου. 

6. Η έναρξη λειτουργίας των νέων φανών, θα γνωστο¬ 
ποιηθεί στους ναυτιλλόμενους με έκδοση αγγελίας από 
την Υδρογραφική Υπηρεσία, κατόπιν γραπτής ενημέρω¬ 
σης αυτής από την Υ. Φάρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2006 

Ο Αρχηγός 
Δ. ΓΟΥΣΗΣ 


Αριθμ. Φ.913.1/2464/06/Σ.35444 ( 3 ) 

Κατάργηση Φάρου «ΚΑΒΑΛΑΣ» και ίδρυση ενός (1) 
νέου Φανού επί της Βραχονησίδας «ΜΟΝΟΠΕΤΡΟ». 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ 
Έχοντας υπόψη: 

α. Το έγγραφο Υπ. ΦΑΡΩΝ Φ.90 0.141/7/Σ.2546/23.11.2006 
με το οποίο αιτείται η κατάργηση του φάρου Καβάλας 
και η ίδρυση ενός (1) νέου Φανού επί της βραχονησίδας 
Μονόπετρο. 

β. Το άρθρο 3 του νόμου 1629/1951 «Περί Φάρων», 
γ. Την υπ’ αριθμ. 010/11/95003/24.12.1991 απόφαση ΥΕΟΑ 
«Περί μεταβιβάσεως αρμοδιοτήτων ΥΦΕΟΑ στον Α/ΓΕΝ». 

δ. Το γεγονός ότι από την παρούσα απόφαση προκα- 
λείται δαπάνη σε βάρος του κρατικού προϋπολογισμού 
ύψους 5.000,00 ευρώ, η οποία θα καλυφθεί εφάπαξ από 
Φ.Κ.Α. 300/1925 Π/Υ ΓΕΝ 2006 (άρθρο 90 του «Κώδικα 
νομοθεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 (ΦΕΚ 
98 Α'), αποφασίζουμε: 

2. Την κατάργηση του φάρου Καβάλας και η ίδρυση 
ενός νέου φανού επί της βραχονησίδας Μονόπετρο, 
ως ακολούθως: 

α. θέση: Επί της κορυφής της βραχονησίδας Μονό¬ 
πετρο. 

β. Σκοπιμότητα: Η ασφαλής προσέγγιση των πλοίων 
στο λιμάνι Καβάλας. 

γ. Χαρακτηρισμός: Ο πυρσός χαρακτηρίζεται ως «ΦΑ¬ 
ΝΟΣ», σύμφωνα με τις διατάξεις του νόμου 1629/1951 
«Περί Φάρων». 

δ. Είδος: Αυτόματος ηλιακός πυρσός, 
ε. Χαρακτηριστικά: Καθοριζόμενα από την Υ. Φάρων, 
ως αρμοδίου φορέα. 

3. Η δαπάνη ίδρυσης του ανωτέρου πυρσού βαρύνει, 
σύμφωνα με το άρθρο 11 του ν. 1629/1951 «Περί Φάρων» 
την Υ. Φάρων, η οποία απαιτείται να κατασκευάσει τα 
αναγκαία έργα υποδομής, να εγκαταστήσει τα φωτι¬ 
στικά μηχανήματα και να θέσει σε λειτουργία τον νέο 
φανό, ενώ παράλληλα θα αποξηλώσει και θα θέσει 
εκτός λειτουργίας τον φάρο Καβάλας, από τη θέση 
που λειτουργεί μέχρι σήμερα. 

4. Η κατάργηση του φάρου Καβάλας από την θέση που 
είναι σήμερα, αποδεσμεύει την έκταση σε ακτίνα διακο- 
σίων (200) μέτρων πέριξ αυτού και παύουν να ισχύουν 
οι διατάξεις του νόμου 1629/1951 «Περί Φάρων». 

5. Η κατάργηση του φάρου Καβάλας και η εγκα¬ 
τάσταση ενός (1) νέου φανού επί της βραχονησίδας 
Μονόπετρο θα γνωστοποιηθεί στους ναυτιλλόμενους 
με έκδοση αγγελίας από την Υδρογραφική Υπηρεσία, 
κατόπιν γραπτής ενημέρωσης αυτής από την Υ. Φά¬ 
ρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2006 

Ο Αρχηγός 

Δ. ΓΟΥΣΗΣ 

Αριθμ. 228128 (4) 

Διάθεση πίστωσης για τη χρηματοδότηση πράξεων του 
μέτρου 4.2.1 «Αναβάθμιση της υποδομής ενημέρωσης, 
πληροφόρηση, εκπαίδευση, ευαισθητοποίηση πληθυ¬ 
σμού» του ΕΠΑΑ-ΑΥ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α') «περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις» (Α' 38). 

β) Του ν. 131/1974 «περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε με 
τις διατάξεις του ν. 1409/1983 «Τροποποίηση και συμπλή¬ 
ρωση των διατάξεων του ν.δ. 131/1974 περί παροχής οι¬ 
κονομικών ενισχύσεων εις τη γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» 
(Α' 199) και τις διατάξεις του άρθρου 11 του ν. 2512/1997 
«Ρύθμιση συνταξιοδοτικών θεμάτων και στρατιωτικών 
και άλλες διατάξεις» (Α' 138). 

γ) Του ν. 2860/2000 «Διαχείριση, παρακολούθηση, και 
έλεγχος του Κοινοτικού Πλαισίου Στήριξης και άλλες 
διατάξεις» (Α' 251). 

δ) Του ν. 2520/1997 περί «Μέτρα για τους νέους αγρό¬ 
τες, σύσταση Οργανισμού Γεωργικής Επαγγελματικής 
Εκπ/σης, κατάρτισης και Απασχόλησης και άλλες δια¬ 
τάξεις» (Α' 173). 

ε) Του ν. 2945/2001 «Εθνικό σύστημα προστασίας της 
αγροτικής δραστηριότητας και άλλες ρυθμίσεις θεμά¬ 
των του Υπουργείου Γεωργίας» (Α' 223). 

2. Την απόφαση της Επιτροπής των Ε.Κ.Ε (2000) 
3405/28.11.2000, σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 
αριθ. 1 στην Ελλάδα. 

3. Την υπ’ αριθμ. Ε (2001) 845/6.4.2001 απόφαση με 
την οποία εγκρίθηκε από την Επιτροπή των Ε.Κ. το 
Επιχειρησιακό Πρόγραμμα «Αγροτική Ανάπτυξη - Ανα¬ 
συγκρότηση της Υπαίθρου 2000 - 2006». 

4. Την υπ’ αριθμ. 2142/4.3.2004 απόφαση της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «Αγροτική Ανάπτυξη - Ανασυγκρότηση της υπαί¬ 
θρου 2000 - 2006 για ένταξη της πράξης «ΑΝΑΒΑΘΜΙΣΗ 
ΥΠΟΔΟΜΩΝ ΚΡΗΤΗΣ» μέτρο 4.2.1 του ΕΠΑΑ-ΑΥ όπως 
τροποποιήθηκε και συμπληρώθηκε με την υπ’ αριθμ. 
7041/23.8.2006 απόφαση. 

5. Την υπ’ αριθμ. Ε 0823 τροπ. 0/23.6.2006 απόφαση του 
Υπουργού Οικονομίας και Οικονομικών για την εγγραφή 
στο ΠΔΕ 2006 (ΣΑΕ082/3-2004 ΣΕ 08230007) του έργου 
«ΑΝΑΒΑΘΜΙΣΗ ΥΠΟΔΟΜΩΝ ΚΡΗΤΗΣ». 

6. Την υπ’ αριθμ. 2137/4.3.2004 απόφαση της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «Αγροτική Ανάπτυξη - Ανασυγκρότηση της υπαί¬ 
θρου 2000 - 2006» για ένταξη της πράξης «ΑΝΑΒΑΘΜΙΣΗ 
ΥΠΟΔΟΜΩΝ ΠΕΛΟΠΟΝΝΗΣΟΥ» μέτρο 4.2.1 του ΕΠΑΑ- 


ΑΥ όπως τροποποιήθηκε και συμπληρώθηκε με την υπ’ 
αριθμ. 7040/23.8.2006 απόφαση. 

7. Την υπ’ αριθμ. Ε 0823 τροπ. 0/23.6.2006 απόφαση του 
Υπουργού Οικονομίας και Οικονομικών για την εγγραφή 
στο ΠΔΕ 2006 (ΣΑΕ082/3-2004 ΣΕ 08230006) του έργου 
«ΑΝΑΒΑΘΜΙΣΗ ΥΠΟΔΟΜΩΝ ΠΕΛΟΠΟΝΝΗΣΟΥ». 

8. Την υπ’ αριθμ. 2146/4.3.2004 απόφαση της Ειδικής 
Υπηρεσίας Διαχείρισης του προγράμματος «Αγροτική 
Ανάπτυξη - Ανασυγκρότηση της Υπαίθρου 2000 - 2006 
για ένταξη της πράξης «ΑΝΑΒΑΘΜΙΣΗ ΥΠΟΔΟΜΩΝ ΝΟ¬ 
ΤΙΟΥ ΑΙΓΑΙΟΥ» μέτρο 4.2.1 του ΕΠΑΑ-ΑΥ. 

9. Την υπ’ αριθμ. Ε 0823 τροπ. 0/23.6.2006 απόφαση του 
Υπουργού Οικονομίας και Οικονομικών για την εγγραφή 
στο ΠΔΕ 2006 (ΣΑΕ 082/3-2004 ΣΕ 08230008) του έργου 
«ΑΝΑΒΑΘΜΙΣΗ ΥΠΟΔΟΜΩΝ ΝΟΤΙΟΥ ΑΙΓΑΙΟΥ». 

10. Την υπ’ αριθμ. 8765/6.10.2003 απόφαση της Ειδικής 
Υπηρεσίας Διαχείρισης του προγράμματος «Αγροτική Ανά¬ 
πτυξη - Ανασυγκρότηση της Υπαίθρου 2000 - 2006» για 
ένταξη της πράξης «ΑΝΑΒΑΘΜΙΣΗ ΥΠΟΔΟΜΩΝ ΑΝΑΤΟ¬ 
ΛΙΚΗΣ ΜΑΚΕΔΟΝΙΑΣ ΘΡΑΚΗΣ» μέτρο 4.2.1 του ΕΠΑΑ-ΑΥ, 
όπως τροποποιήθηκε και συμπληρώθηκε με τις υπ’ αριθμ. 
6670/6.9.2004 και υπ’ αριθμ. 7038/23.8.2006 αποφάσεις. 

11. Την υπ’ αριθμ. Ε 0823 τροπ. 0/23.6.2006 απόφα¬ 
ση του Υπουργού Οικονομίας και Οικονομικών για την 
εγγραφή στο ΠΔΕ 2006 (ΣΑΕ082/3-2003 ΣΕ 08230237) 
του έργου «ΑΝΑΒΑΘΜΙΣΗ ΥΠΟΔΟΜΩΝ ΑΝΑΤΟΛΙΚΗΣ 
ΜΑΚΕΔΟΝΙΑΣ ΘΡΑΚΗΣ». 

12. Την υπ’ αριθμ. 10759/16.12.2003 απόφαση της Ειδικής 
Υπηρεσίας Διαχείρισης του προγράμματος «Αγροτική 
Ανάπτυξη - Ανασυγκρότηση της Υπαίθρου 2000 - 2006» 
για ένταξη της πράξης «ΕΞΟΠΛΙΣΜΟΣ ΑΝΑΤΟΛΙΚΗΣ ΜΑ- 
ΚΕΔΟΝΙΑΣ-ΘΡΑΚΗΣ» μέτρο 4.2.1 του ΕΠΑΑ-ΑΥ. 

13. Την υπ’ αριθμ. Ε 0823 τροπ. 0/23.6.2006 απόφα¬ 
ση του Υπουργού Οικονομίας και Οικονομικών για την 
εγγραφή στο ΠΔΕ 2006 (ΣΑΕ0823-2004 ΣΕ 08230004) 
του έργου «ΕΞΟΠΛΙΣΜΟΣ ΑΝΑΤΟΛΙΚΗΣ ΜΑΚΕΔΟΝΙΑΣ- 
ΘΡΑΚΗΣ». 

14. Την υπ’ αριθμ. 3202/25.4.2005 απόφαση της Ειδικής 
Υπηρεσίας Διαχείρισης του προγράμματος «Αγροτική 
Ανάπτυξη - Ανασυγκρότηση της Υπαίθρου 2000 - 2006» 
για ένταξη της πράξης «ΚΤΙΡΙΑΚΗ ΑΝΑΒΑΘΜΙΣΗ ΕΚ¬ 
ΠΑΙΔΕΥΤΙΚΗΣ ΔΟΜΗΣ ΚΕΝΤΡΟΥ «ΔΗΜΗΤΡΑ» ©ΗΒΩΝ» 
μέτρο 4.2.1 του ΕΠΑΑ-ΑΥ. 

15. Την υπ’ αριθμ. Ε 0823 τροπ. 0/23.6.2006 απόφαση 
του Υπουργού Οικονομίας και Οικονομικών για την εγ¬ 
γραφή στο ΠΔΕ 2006 (ΣΑΕ082/3-2005 ΣΕ 08230007) του 
έργου «ΚΤΙΡΙΑΚΗ ΑΝΑΒΑΘΜΙΣΗ ΕΚΠΑΙΔΕΥΤΙΚΗΣ ΔΟΜΗΣ 
ΚΕΝΤΡΟΥ «ΔΗΜΗΤΡΑ» ©ΗΒΩΝ». 

16. Την υπ’ αριθμ. 2064/10.3.2006 απόφαση της Ειδικής 
Υπηρεσίας Διαχείρισης του προγράμματος «Αγροτική 
Ανάπτυξη - Ανασυγκρότηση της Υπαίθρου 2000 - 2006» 
για ένταξη της πράξης «ΚΤΙΡΙΑΚΗ ΑΝΑΒΑΘΜΙΣΗ ΕΚΠΑΙ¬ 
ΔΕΥΤΙΚΗΣ ΔΟΜΗΣ ΚΕΝΤΡΟΥ ΔΗΜΗΤΡΑ ΚΙΛΚΙΣ» μέτρο 
4.2.1 του ΕΠΑΑ-ΑΥ όπως τροποποιήθηκε και συμπληρώ¬ 
θηκε με την υπ’ αριθμ. 7290/23.8.2005 απόφαση. 

17. Την υπ’ αριθμ. Ε 0823 τροπ. 0/23.6.2006 απόφαση 
του Υπουργού Οικονομίας και Οικονομικών για την εγ¬ 
γραφή στο ΠΔΕ 2006 (ΣΑΕ082/3-2005 ΣΕ 08230065) του 
έργου «ΚΤΙΡΙΑΚΗ ΑΝΑΒΑΘΜΙΣΗ ΕΚΠΑΙΔΕΥΤΙΚΗΣ ΔΟΜΗΣ 
ΚΕΝΤΡΟΥ ΔΗΜΗΤΡΑ «ΚΙΛΚΙΣ». 

18. Την υπ’ αριθμ. 37930/Δ10Ε 126414-10-2005 (Β 2005) 
κοινή απόφαση του Πρωθυπουργού και του Υπουργού 

Οικονομίας Οικονομικών με την οποία ανατέθηκαν αρ¬ 
μοδιότητες στους Υφυπουργούς Οικονομικών. 

19. Την υπ’ αριθμ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης 
και Τροφίμων με την οποία ανατέθηκαν αρμοδιότητες 
στον Υφυπουργό Αγροτικής Ανάπτυξης και Τροφίμων 
Α. Κοντό. 

20. Την υπ’ αριθμ. Υ1/10.3.2004 «Μεταβολή τίτλων 
Υπουργείων και καθορισμός της σειράς τάξης των 
Υπουργείων» (Β 513). 

21. Την σχετική εισήγηση της Δ/νσης Γεωργικών Εφαρ¬ 
μογών. 

22. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

23. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» (ΦΕΚ 57/Α/21.3.2002), 
αποφασίζουμε: 

Εγκρίνουμε 

1. Εγκρίνουμε τη διάθεση χρηματικού ποσού ύψους 
295.000,00 € για δαπάνες του έργου «ΑΝΑΒΑΘΜΙΣΗ 
ΥΠΟΔΟΜΩΝ ΚΡΗΤΗΣ» του μέτρου 4.2 του Ε.Π. «Αγροτική 
Ανάπτυξη Ανασυγκρότηση της υπαίθρου 2000 - 2006», 
που θα πληρωθούν από την ΣΑΕ082/3-2004 ΣΕ 08230007 
του ΠΔΕ έτους 2006 με επιχορήγηση του ΟΓΕΕΚΑ «ΔΗ¬ 
ΜΗΤΡΑ» και ειδικότερα για δαπάνες των υποέργων που 
έχουν ενταχθεί στο πρόγραμμα. 

2. Εγκρίνουμε τη διάθεση χρηματικού ποσού ύψους 
142.844,00 € για δαπάνες του έργου «ΑΝΑΒΑΘΜΙΣΗ 
ΥΠΟΔΟΜΩΝ ΝΟΤΙΟΥ ΑΙΓΑΙΟΥ» του μέτρου 4.2 του Ε.Π. 
«Αγροτική Ανάπτυξη Ανασυγκρότηση της Υπαίθρου 
2000 - 2006», που θα πληρωθούν από την ΣΑΕ082/3- 
2004 ΣΕ 08230008 του ΠΔΕ έτους 2006 με επιχορήγηση 
του ΟΓΕΕΚΑ «ΔΗΜΗΤΡΑ» και ειδικότερα για δαπάνες 
των υποέργων που έχουν ενταχθεί στο πρόγραμμα. 

3. Εγκρίνουμε τη διάθεση χρηματικού ποσού ύψους 
291.950,00 € για δαπάνες του έργου «ΑΝΑΒΑΘΜΙΣΗ 
ΥΠΟΔΟΜΩΝ ΠΕΛΟΠΟΝΝΗΣΟΥ» του μέτρου 4.2.1 του 
Ε.Π. «Αγροτική Ανάπτυξη Ανασυγκρότηση της Υπαίθρου 
2000 - 2006», που θα πληρωθούν από την ΣΑΕ082/3- 
2004 ΣΕ 08230006 του ΠΔΕ έτους 2006 με επιχορήγηση 
του ΟΓΕΕΚΑ «ΔΗΜΗΤΡΑ» και ειδικότερα για δαπάνες 
των υποέργων που έχουν ενταχθεί στο πρόγραμμα. 

4. Εγκρίνουμε τη διάθεση χρηματικού ποσού ύψους 
700.000,00 € για δαπάνες του έργου «ΑΝΑΒΑΘΜΙΣΗ 
ΥΠΟΔΟΜΩΝ ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ » του 
μέτρου 4.2.1 του Ε.Π. «Αγροτική Ανάπτυξη Ανασυγκρότη¬ 
ση της Υπαίθρου 2000 - 2006», που θα πληρωθούν από 
την ΣΑΕ082/3-2003 ΣΕ 08230237 του ΠΔΕ έτους 2006 
με επιχορήγηση του ΟΓΕΕΚΑ «ΔΗΜΗΤΡΑ» και ειδικότερα 
για δαπάνες των υποέργων που έχουν ενταχθεί στο 
πρόγραμμα. 

5. Εγκρίνουμε τη διάθεση χρηματικού ποσού ύψους 
279.660,00 € για δαπάνες του έργου «ΕΞΟΠΛΙΣΜΟΣ ΑΝΑ¬ 
ΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ» του μέτρου 4.2.1 του 
Ε.Π. «Αγροτική Ανάπτυξη Ανασυγκρότηση της Υπαίθρου 
2000 - 2006», που θα πληρωθούν από την ΣΑΕ082/3- 
2004 ΣΕ 08230004 του ΠΔΕ έτους 2006 με επιχορήγηση 
του ΟΓΕΕΚΑ «ΔΗΜΗΤΡΑ» και ειδικότερα για δαπάνες 
των υποέργων που έχουν ενταχθεί στο πρόγραμμα. 

6. Εγκρίνουμε τη διάθεση χρηματικού ποσού ύψους 
266.375,00 € για δαπάνες του έργου «ΔΙΚΤΥΟ ΓΕΩΡΓΙ¬ 
ΚΩΝ ΒΙΒΛΙΟΘΗΚΩΝ» του μέτρου 4.2.2 του Ε.Π. «Αγροτική 
Ανάπτυξη Ανασυγκρότηση της Υπαίθρου 2000 - 2006», 


που θα πληρωθούν από την ΣΑΕ082/3-2003 ΣΕ 08230129 
του ΠΔΕ έτους 2006 με επιχορήγηση του ΟΓΕΕΚΑ «ΔΗ¬ 
ΜΗΤΡΑ» και ειδικότερα για δαπάνες των υποέργων που 
έχουν ενταχθεί στο πρόγραμμα. 

7. Εγκρίνουμε τη διάθεση χρηματικού ποσού ύψους 
144.170,00 € για δαπάνες του έργου «ΚΤΙΡΙΑΚΗ ΑΝΑ¬ 
ΒΑΘΜΙΣΗ ΕΚΠΑΙΔΕΥΤΙΚΗΣ ΔΟΜΗΣ ΚΕΝΤΡΟΥ ΔΗΜΗΤΡΑ 
«ΘΗΒΩΝ» του μέτρου 4.2.1 του Ε.Π. «Αγροτική Ανάπτυξη 
Ανασυγκρότηση της Υπαίθρου 2000 - 2006», που θα 
πληρωθούν από την ΣΑΕ082/3-2005 ΣΕ 08230007 του 
ΠΔΕ έτους 2006 με επιχορήγηση του ΟΓΕΕΚΑ «ΔΗΜΗ¬ 
ΤΡΑ». 

8. Εγκρίνουμε τη διάθεση χρηματικού ποσού ύψους 
160.000,00 € για δαπάνες του έργου «ΚΤΙΡΙΑΚΗ ΑΝΑ¬ 
ΒΑΘΜΙΣΗ ΕΚΠΑΙΔΕΥΤΙΚΗΣ ΔΟΜΗΣ ΚΕΝΤΡΟΥ ΔΗΜΗΤΡΑ 
«ΚΙΛΚΙΣ» του μέτρου 4.2.1 του Ε.Π. «Αγροτική Ανάπτυξη 
Ανασυγκρότηση της Υπαίθρου 2000 - 2006», που θα 
πληρωθούν από την ΣΑΕ082/3-2005 ΣΕ 08230065 του 
ΠΔΕ έτους 2006 με επιχορήγηση του ΟΓΕΕΚΑ «ΔΗΜΗ¬ 
ΤΡΑ». 

9. Με απόφαση του Υπουργού Αγροτικής Ανάπτυξης 
και Τροφίμων θα καθοριστούν οι όροι, τα δικαιολογητικά 
και ο τρόπος καταβολής και ελέγχου της επιχορήγησης 
του ΟΓΕΕΚΑ «ΔΗΜΗΤΡΑ» που είναι ο τελικός δικαιούχος 
της πράξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

X. ΦΩΛΙΑΣ Ε. ΜΠΑΣΙΑΚΟΣ 

-♦- 

Αριθμ. 139793 (5) 

Καθορισμός εργασίας σε όλες τις δικαστικές υπηρε¬ 
σίες της χώρας τα έμμισθα Υποθηκοφυλάκεια του 
Κράτους και τα Κτηματολογικά Γ ραφεία Ρόδου και 
Κω Λέρου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 6 του ν. 1157/1981 
«περί κυρώσεως της από 29 Δεκεμβρίου 1980 Πράξεως 
Νομοθετικού Περιεχομένου του Προέδρου της Δημο¬ 
κρατίας «περί καθιερώσεως πενθημέρου εβδομάδος 
εργασίας των δημοσίων εν γένει υπηρεσιών και ρυθμί¬ 
σεις συναφών θεμάτων» και τροποποιήσεως διατάξεων 
ταύτης». 

2. Τις διατάξεις της υπ’ αριθμ. ΔΙΟΔ/Φ.62/237/ 
6260/23.7.1987 (ΦΕΚ 451/Β) απόφασης του Υπουργού 
Προεδρίας της Κυβέρνησης «Καθορισμός των ωρών ερ¬ 
γασίας των Δημοσίων Υπηρεσιών, Ν.Π.Δ.Δ. κ.λ.π.» όπως 
συμπληρώθηκε με την υπ’ αριθμ. ΔΙΑΔΠ/Γ2γ/6492/9.3.1995 
(ΦΕΚ 163/Β) απόφαση Υπουργού Προεδρίας της Κυβέρ¬ 
νησης «Καθορισμός των ωρών εργασίας των υπαλλήλων 
στο δημόσιο και Ν.Π.Δ.Δ. Κλάδου Πληροφορικής σε Μη¬ 
χανογραφικά Κέντρα ή σε Υπηρεσίες Πληροφορικής». 

3. Την υπ’ αριθμ. ΔΙΑΔΠ/Γ2γ/οικ./1692/27.6.2006 (ΦΕΚ 
769/Β) απόφαση του Υπουργού Εσωτερικών, Δημόσιας 
Διοίκησης και Αποκέντρωσης «Καθιέρωση ωρών προσέ¬ 
λευσης και αποχώρησης των υπαλλήλων των δημοσίων 
υπηρεσιών και των Ν.Π.Δ.Δ.», αποφασίζουμε: 

Καθορίζουμε το ωράριο εργασίας σε όλες τις δικα¬ 
στικές υπηρεσίες της χώρας, τα έμμισθα Υποθηκοφυ¬ 
λακεία του Κράτους και τα Κτηματολογικά Γραφεία 
Ρόδου και Κω-Λέρου, καθ’ όλη τη διάρκεια του έτους, 
καταργουμένου του χειμερινού και θερινού ωραρίου 
καθώς και του ελαστικού όπου ίσχυε, και κατ’ επιλογή 
των υπαλλήλων, ως εξής: 

α) - Ώρα προσέλευσης: 07.30 

- Ώρα αποχώρησης: 15.00 

β) - Ώρα προσέλευσης: 09.00 

- Ώρα αποχώρησης: 16.30 

Η παρουσία των υπαλλήλων στο χώρο εργασίας τους 
είναι υποχρεωτική κατά το χρονικό διάστημα από 09.00 
έως 15.00, ανεξαρτήτως του ωραρίου που έχουν επι- 
λέξει. 

Η επιλογή του ωραρίου εργασίας γίνεται με δήλωση 
των υπαλλήλων στον Προϊστάμενο της Υπηρεσίας, η 
οποία υποβάλλεται το πρώτο δεκαπενθήμερο του μηνάς 
Ιουνίου κάθε έτους. Η δήλωση αυτή είναι δεσμευτική 
και ανέκκλητη και ισχύει μέχρι 30 Ιουνίου του επόμενου 
έτους. 

Κατά την πρώτη εφαρμογή του ανωτέρω ωραρίου, 
η δήλωση θα υποβληθεί από τη δημοσίευση της πα¬ 
ρούσας έως και 31 Ιανουάριου 2007 και η έναρξή του 
γίνεται την 1η Φεβρουάριου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. οικ. 52737 (6) 

Έγκριση συμβάσεων μίσθωσης έργου στο Πνευματικό 
Κέντρο Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 38023/2006 εισηγητική μας έκθεση. 

5. Το υπ’ αριθμ. οικ. 48136/2006 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την ΔΙΠΠ/Φ.ΕΓΚΡ.1/ 
403/17010/28.8.2006 απόφαση της επιτροπής του άρθρου 
2 παρ. 1 της ΠΥΣ 55/98, και την υπ’ αριθμ. 46575/2006 
απόφαση κατανομής του Υφυπουργού ΕΣ.Δ.Δ.Α με τις 
οποίες εγκρίθηκαν για τους Ο.Τ.Α. α’ βαθμού συμβά¬ 
σεις μίσθωσης έργου για ένα έτος, υπό την απαραίτητη 
προϋπόθεση τήρησης των διατάξεων του αρ. 6 του ν. 
2527/1997 που ορίζουν μεταξύ άλλων ότι το προς ανάθε¬ 
ση έργο δεν πρέπει να ανάγεται στα συνήθη καθήκοντα 
των υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου (1) ατόμου, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 50/2006 


απόφαση (ορθή επανάληψη της υπ’ αριθμ. 6/2006 από¬ 
φασης) του Διοικητικού Συμβουλίου του Πνευματικού 
Κέντρου Δήμου Αγ. Παρασκευής και υπό την απαραίτητη 
προϋπόθεση τήρησης των διατάξεων του αρ. 6 του ν. 
2527/1997 ως εξής: 

1. Διακοσμητής - σκηνογράφος με έργο: Τη μέριμνα 
για την κατάλληλη διακόσμηση των χώρων των εκδη¬ 
λώσεων κατά τις οργανωμένες ή έκτακτες εκδηλώσεις 
του Πνευματικού Κέντρου & των Ομάδων Δουλειάς & 
την φύλαξη των υλικών διακόσμησης & επαναχρησι- 
μοποίηση αυτών με συνολικό ποσό αμοιβής 3.000,00€ 
(μικτά) που θα βαρύνει τον Κ.Α. 15/6114.10. Ο τρόπος 
παράδοσης & παραλαβής του έργου των ανωτέρω θα 
γίνεται τμηματικά & σύμφωνα με την πρόοδο αυτού. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.ΔΑ εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2006 του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2006 

Ο Γενικός Γραμματέας Περιφέρειας Αττικής 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 5462/3082 (7) 

Σύσταση Εκκλησιαστικού Ιδρύματος υπό την επωνυμία 
«ΠΝΕΥΜΑΤΙΚΟΝ ΕΝΟΡΙΑΚΟΝ ΚΕΝΤΡΟΝ ΤΟΥ ΙΕΡΟΥ 
ΝΑΟΥ ΓΕΩΡΓΙΟΥ ΚΑΡΕΑ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΙΣΑΡΙΑΝΗΣ ΒΥΡΩΝΟΣ ΚΑΙ ΥΜΗΤΤΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις του άρθρου 29 παραγρ. 2 και 37 πα- 
ραγρ. 6 του νόμου 590/1977 «Περί Καταστατικού Χάρτον 
της Εκκλησίας της Ελλάδος», 

2. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υφισταμένας πνευματικός ανάγκας του ποιμνί¬ 
ου της Ιεράς Μητροπόλεως Καισαριανής, Βύρωνος και 
Υμηττού και ιδιαιτέρως της περιοχής του Καρέα. 

4. Την υπ’ αριθμ. 275/21.7.2006 Πράξιν του Εκκλησι¬ 
αστικού Συμβουλίου του Ιερού Ναού Αγίου Γεωργίου 
Καρέα. 

5. Την υπ’ αριθμ. 166/13.9.2006 εγκριτικήν απόφασιν του 
Μητροπολιτικού Συμβουλίου της Ιεράς Μητροπόλεως 
Καισαριανής, Βύρωνος και Υμηττού. 

6. Την υπ’ αριθμ. Φ3/1/1200/25.9.2006 Πρότασιν του Σε- 
βασμιωτάτου Μητροπολίτου Καισαριανής, Βύρωνος και 
Υμηττού Δανιήλ. 

7. Την από 31.10.2006 Γνωμοδότησιν του Νομικού 
Γραφείου της Νομικής Υπηρεσίας της Εκκλησίας της 
Ελλάδος. 

9. Την από 8.12.2006 απόφασιν αυτής, αποφασίζει: 

Συνιστά εις τον Ιερόν Ναόν Αγίου Γεωργίου Καρέα της 
Ιερός Μητροπόλεως Καισαριανής, Βύρωνος και Υμηττού 
ΕκκλησιαστικόνΊδρυμα υπό την επωνυμίαν «ΠΝΕΥΜΑΤΙ¬ 
ΚΟΝ ΕΝΟΡΙΑΚΟΝ ΚΕΝΤΡΟΝ (Π.Ε.Κ.)» ΤΟΥ ΙΕΡΟΥ ΝΑΟΥ 
ΑΓΙΟΥ ΓΕΩΡΓΙΟΥ ΚΑΡΕΑ», το οποίον θα λειτουργεί ως 
εξηρτημένη Υπηρεσία του Ιερού Ναού Αγίου Γ εωργίου, 
υπό τον έλεγχον και την εποπτείαν της Ιερός Μητρο¬ 
πόλεως και θα εδρεύει εις το ανεγερθέν κτίριον πα- 
ραπλεύρως του Ιερού Ναού Αγίου Γ εωργίου Καρέα. Η 
οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του 
επομένου Κανονισμού. 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ: «ΠΝΕΥΜΑΤΙΚΟΝ 
ΕΝΟΡΙΑΚΟΝ ΚΕΝΤΡΟΝ» ΤΟΥ ΙΕΡΟΥ ΝΑΟΥ ΑΓΙΟΥ ΓΕΩΡ¬ 
ΓΙΟΥ ΚΑΡΕΑ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΙΣΑΡΙΑΝΗΣ 
ΒΥΡΩΝΟΣ ΚΑΙ ΥΜΗΤΤΟΥ» 

Αρθρον1 

Σύστασις - Τίτλος -Έδρα 

Ιδρύεται και συνιστάται εις την Ενορίαν του Ιερού 
Ναού Αγίου Γ εωργίου Καρέα Βύρωνος, της Ιερός Μη¬ 
τροπόλεως Καισαριανής Βύρωνος και Υμηττού Εκκλη¬ 
σιαστικόν Ίδρυμα υπό την επωνυμίαν: «ΠΝΕΥΜΑΤΙΚΟΝ 
ΕΝΟΡΙΑΚΟΝ ΚΕΝΤΡΟΝ (Π.Ε.Κ.)», το οποίον έχει έδρα την 
πόλιν του Βύρωνος και ειδικότερα την συνοικίαν του 
Καρέα του Δήμου Βύρωνος και το οποίον θα λειτουρ¬ 
γεί εις το ανεγερθέν δια τον σκοπόν αυτόν κτίριον, εις 
τον χώρον, παραπλεύρως του Ιερού Ναού του Αγίου 
Γ εωργίου. 

Αρθρον 2 

Σκοπός του Ιδρύματος 

Σκοπός του Ιδρύματος (Π.Ε.Κ.), ως αναπόσπαστου μέ¬ 
ρους της Ενορίας του Αγίου Γεωργίου Καρέα Βύρωνος, 
είναι να συμβάλει κατά την Ορθόδοξον Εκκλησιολογίαν, 
εις την ανάπτυξιν της ποιμαντικής, κατηχητικής, κοινωνι¬ 
κής, φιλανθρωπικής και πολιτιστικής διακονίας αυτής. 

Αρθρον 3 

Μέσα δια την επίτευξιν του σκοπού 

Τα μέσα δια την επίτευξιν των σκοπών του «Π.Ε.Κ.» 
είναι: 

α. Η σύσφιξις των πνευματικών δεσμών των ενοριτών. 

β. Η καλλιέργεια του εκκλησιαστικού φρονήματος, των 
λειτουργικών παραδόσεων και του ευχαριστιακού ήθους 
της Εκκλησίας μας. 

γ. Η δημιουργία στελεχών και η αξιοποίησις αυτών 
εις την ενοριακήν διακονίαν. 

δ. Η λειτουργία νεανικών συνάξεων δια την πνευματι¬ 
κήν κατάρτισιν, την οικοδομήν, την δημιουργικήν απα- 
σχόλησιν και ψυχαγωγίαν των νέων της Ενορίας. 

ε. Η κατάρτισις των ενοριτών με ομιλίες, συζητήσεις, 
εκδηλώσεις, συνέδρια, εορταστικές εκδηλώσεις, κ.λπ. 

στ. Η οργάνωσις εκκλησιαστικού μουσείου, εις το 
οποίον θα συγκεντρωθούν, ταξινομηθούν, συντηρηθούν 
και αξιοποιηθούν αντικείμενα εκκλησιαστικού και λαο- 
γραφικού χαρακτήρος. 

ζ. Η δημιουργία τμημάτων δια την διάσωσιν, διατή- 
ρησιν και διάδοσιν της πολιτιστικής παραδόσεως μας 
(μουσικών χορωδιών, κ.λπ.). 

η. Η δημιουργία και λειτουργία δανειστικής βιβλιοθή¬ 
κης δια την πνευματικήν οικοδομήν των ενοριτών. 


θ. Η λειτουργία εντευκτηρίου, αποσκοπούντος εις την 
κοινωνικήν αναστροφήν, σύσφιξιν και προαγωγήν των 
σχέσεων μεταξύ των ενοριτών δια συνεστιάσεων, δεξι¬ 
ώσεων και άλλων παρομοίων δραστηριοτήτων. 

ι. Η στέγασις των Γραφείων της Ενορίας και άλλων 
διοικητικών δραστηριοτήτων δια την οργάνωσιν και 
προώθησιν της ενοριακής διακονίας. 

ια. Οιονδήποτε άλλον πρόσφορον μέσον ήθελεν απο¬ 
φασίσει το Διοικητικόν Συμβούλιον του «Π.Ε.Κ.». 

Αρθρον 4 

Διοίκησις του Ιδρύματος 

1. Το «Πνευματικόν Ενοριακόν Κέντρον» θεωρείται ενο- 
ριακή διακονία υπαγόμενη εις την Ιεράν Μητρόπολιν 
Καισαριανής, Βύρωνος και Υμηττού υπό της οποίας επο¬ 
πτεύεται και ελέγχεται πνευματικώς και διοικητικώς. 

Διοικείται υπό Διοικητικού Συμβουλίου (Δ.Σ.), το οποίον 
απαρτίζεται: 

α. Από τον Πρόεδρον, ο οποίος είναι ο εκάστοτε Πρό¬ 
εδρος του Εκκλησιαστικού Συμβουλίου του Ιερού Ναού 
και διορίζεται υπό του Μητροπολίτου Καισαριανής, Βύ¬ 
ρωνος και Υμηττού. 

β. Από τους Εφημέριους του Ιερού Ναού. 

γ. Από δύο (2) μέλη του Εκκλησιαστικού Συμβουλίου 
του Ιερού Ναού, προτεινόμενα υπό του Εκκλησιαστικού 
Συμβουλίου και διοριζόμενα υπό του Μητροπολίτου Και- 
σαριανής, Βύρωνος και Υμηττού. 

δ. Από δύο (2) ενορίτας, άνδρας ή γυναίκας, διακρι- 
νομένους/νας δια την πνευματικήν κατάρτισιν, την ωρι¬ 
μότητα και το ενδιαφέρον αυτών δια το έργον της 
Ενορίας. 

2. Τα μέλη του Διοικητικού Συμβουλίου διορίζονται 
επί τριετεί θητεία υπό του εκάστοτε Μητροπολίτου 
Καισαριανής, Βύρωνος και Υμηττού. 

3. Το Διοικητικόν Συμβούλιον του «Π.Ε.Κ.» συγκροτείται 
εις σώμα κατά την πρώτην συνεδρίασιν αυτού και εκλέ¬ 
γει τον Αντιπρόεδρον, τον Γραμματέα και τον Ταμίαν. 

4. Το αξίωμα των μελών του Δ.Σ. είναι τιμητικόν και 
άμισθον. 

5. Μέλη του Διοικητικού Συμβουλίου μη ανταποκρινό- 
μενα εις τα καθήκοντα αυτών παύονται και αντικαθίστα¬ 
νται συμφώνως προς την διαδικασίαν διορισμού. 

Αρθρον 5 

Αρμοδιότητες - Καθήκοντα 

1. Του Διοικητικού Συμβουλίου: 

α. Το Διοικητικόν Συμβούλιον του «Π.Ε.Κ.», αποφασί¬ 
ζει δια παν θέμα, το οποίον αφορά εις την λειτουρ¬ 
γίαν και την συντήρησιν του Κέντρου. Οι αποφάσεις 
λαμβάνονται δια σχετικής πλειοψηφίας των παρόντων 
μελών. Εις περίπτωσιν ισοψηφίας υπερισχύει η ψήφος 
του Προέδρου. 

β. Πάσα απόφασις του Διοικητικού Συμβουλίου εκτε- 
λείται, αφού εγκριθή υπό του Μητροπολιτικού Συμβου¬ 
λίου. 

γ. Συνέρχεται τακτικώς μίαν φοράν το μήνα και εκτά¬ 
κτως μετά από πρόσκλησιν του Προέδρου, οσάκις πα- 
ρίσταται ανάγκη. 

δ. Το Δ.Σ. συνεργάζεται μετά του Εκκλησιαστικού 
Συμβουλίου του Ιερού Ναού, την διοικούσαν Επιτροπήν 
του Ενοριακού Ταμείου Φιλανθρωπίας (Ε.Τ.Φ.) του Ιερού 
Ναού και τα λοιπά διοικητικά και ιεραποστολικά όργανα 
της Ενορίας και δύναται να αποφασίση την σύστασιν 

τομέων ή τμημάτων διακονίας, να καθορίζη τις αρμο¬ 
διότητες αυτών και να διορίζη υπευθύνους εκτιμών το 
ήθος και την προσφοράν αυτών προς την ενορίαν. 

ε. Μεριμνά δια την ανεύρεσιν πόρων και την ομαλήν 
λειτουργίαν του Κέντρου. 

στ. Συντάσσει τον οικονομικόν προϋπολογισμόν του 
Κέντρου κατά μήνα Νοέμβριον και τον Απολογισμόν κατά 
μήνα Ιανουάριον εκάστου έτους και υποβάλλει τούτους 
προς έγκρισιν εις το Μητροπολιτικόν Συμβούλιον. 

ζ. Αποφασίζει δια την πρόσληψιν του απαραιτήτου 
εμμίσθου η αμίσθου προσωπικού και δια τον διορισμόν 
εμμίσθων ή αμίσθων υπευθύνων. 

Δια την καλήν λειτουργία του «Π.ΕΚ.» καθορίζονται οι 
κάτωθι θέσεις προσωπικού: 

Μια (1) θέσις Κοσμήτορος, μία (1) θέσις Επιμελητού, 
μία (1) θέσις ευτρεπίστριας. Τα απαιτούμενα δικαιολο- 
γητικά ως και οι αρμοδιότητες εκάστου καθορίζονται 
δί αποφάσεως του Δ.Σ. του «Π.Ε.Κ.» 

η. Καθορίζει τας θέσεις προσωπικού, αι οποίαι δεν 
έχουν ορισθεί εις τον παρόντα Κανονισμό, τα απαιτού- 
μενα προσόντα και τα δικαιολογητικά του προσληφθη- 
σομένου προσωπικού, καθώς και τας αρμοδιότητας των 
προσώπων και των καθοριζομένων θέσεων. 

θ. Απαντα τα μέλη του Δ.Σ. μετέχουν εις τας συνε¬ 
δριάσεις του Συμβουλίου και βοηθούν εις την όσον το 
δυνατόν καλυτέραν λειτουργίαν του Κέντρου συμφώνως 
προς τας αποφάσεις του Διοικητικού Συμβουλίου. 

2. Του Προέδρου, Αντιπροέδρου, Γραμματέως, Ταμίου: 
αα. Ο Πρόεδρος του Δ.Σ. εκπροσωπεί το «Π.Ε.Κ.» ενώ¬ 
πιον πόσης Αρχής, Δημοσίας ή Δημοτικής, εις οποιαν- 
δήποτε εκκλησιαστικήν, δικαστικήν, διοικητικήν, οικο¬ 
νομικήν, φορολογικήν Αρχήν και Υπηρεσίαν, εις πάντα 
Οργανισμόν, ενώπιον Συμβολαιογράφου και εις όλας τας 
σχέσεις αυτού με άλλα Ιδρύματα, Οργανισμούς, Νομικά 
και Φυσικά πρόσωπα. 

αβ. Εις περίπτωσιν κωλύματος αυτού, το «Π.Ε.Κ.» εκ¬ 
προσωπεί ο Αντιπρόεδρος αυτού. 

αγ. Ο Πρόεδρος προεδρεύει των συνεδριάσεων του 
Κέντρου, υπογράφει την σχετικήν αλληλογραφίαν, 
καθώς και τα Γραμμάτια Εισπράξεων και Εντάλματα 
Πληρωμών εν συνεργασία μετά του Ταμίου και του 
Γ ραμματέως. 

αδ. Ο Πρόεδρος του Δ.Σ. εν συνεργασία μετά του Κο¬ 
σμήτορος και του Επιμελητού καθορίζει και συντονίζει 
την δράσιν και το πρόγραμμα διακονίας του Κέντρου 
και την εν γένει ομαλήν λειτουργίαν αυτού και εκτελεί 
τας αποφάσεις του Δ.Σ. του Κέντρου, συμφώνως προς 
τας διατάξεις του παρόντος Κανονισμού και το πνεύμα 
της Ανατολικής Ορθοδόξου Εκκλησίας. 

β. Ο Αντιπρόεδρος αναπληρώνει τον Πρόεδρον, όταν 
ούτος απουσιάζει ή κωλύεται εις την άσκησιν των κα¬ 
θηκόντων αυτού, κατόπιν εγγράφου εξουσιοδοτήσεως 
του Προέδρου. 

γ. Ο Γραμματεύς τηρεί το αρχείον του «Π.Ε.Κ.», διακινεί 
την αλληλογραφίαν και συντάσσει τα πρακτικά των 
συνεδριάσεων του Δ.Σ. 

δ. Ο Ταμίας του «Π.Ε.Κ.» τηρεί το βιβλίον εσόδων και 
εξόδων, φυλάττει τα χρηματικά αποθέματα, καταχωρεί 
τα Γραμμάτια Εισπράξεων και τα Εντάλματα Πληρω¬ 
μών, καταθέτει και αναλαμβάνει χρηματικά ποσά εκ 
των Τραπεζών, συνυπογράφει μετά του Προέδρου παν 
δικαιολογητικόν της αρμοδιότητος αυτού, τηρεί το Βι- 
βλίον Κτηματολογίου και το Βιβλίον Υλικού. 


Αρθρον 6 
Τηρούμενα Βιβλία 

1. Το «Π.Ε.Κ.» διατηρεί τα απαραίτητα βιβλία ήτοι: 
α. Βιβλίον Πρακτικών του Δ.Σ., 

β. Βιβλίον Πρωτοκόλλου αλληλογραφίας, 
γ. Βιβλίον Ταμίου, εσόδων και εξόδων, 
δ. Διπλότυπα αποδείξεων, Γ ραμμάτια εισπράξεων και 
εντάλματα πληρωμών, 
ε. Βιβλία Κτηματολογίου και Υλικού, 
στ. Φακέλους αρχείου. 

2. Απαντα τα ως άνω βιβλία θεωρούνται υπό της Ιεράς 
Μητροπόλεως Καισαριανής, Βύρωνος και Υμηττού, η 
οποία ασκεί τον διοικητικόν και οικονομικόν έλεγχον 
της διαχειρίσεως του Κέντρου. 

Αρθρον 7 

Πόροι του Πνευματικού Ενοριακού Κέντρου 
Πόροι του «Π.Ε.Κ.» είναι: 

1. Οι επιχορηγήσεις εκ του Ενοριακού Ναού του Αγίου 
Γεωργίου Καρέα, αναλόγως των αναγκών του Κέντρου 
και των οικονομικών δυνατοτήτων του Ναού. 

2. Οι πάσης φύσεως προαιρετικές εισφορές, δωρεές, 
κληρονομιές ή κληροδοτήματα. 

3. Τα πάσης φύσεως έσοδα εκ της διοργανώσεως 
εκδηλώσεων, οικονομικών ενισχύσεων υπό διαφόρων 
φορέων και συλλόγων, δωρεών κ.λπ. 

4. Τα ενοίκια κινητής ή ακινήτου περιουσίας. 

5. Το προϊόν εράνων και λαχειοφόρων αγορών. 

6. Πάσα παροχή ή επιχορήγησις του Κράτους, της Νο¬ 
μαρχιακής Αυτοδιοικήσεως ή του Δήμου ή άλλη νόμιμος 
επιχορήγησις, εισφορά και οικονομική ενίσχυσις. 

7/Εσοδα εκ της διεξαγωγής συνεδρίων, σεμιναρίων, 
επιμορφωτικών προγραμμάτων, τοπικών, εθνικών, ευ¬ 
ρωπαϊκών, κ.λπ. 

8. Διάφοροι άλλοι πόροι μή κατονομαζόμενοι εις τον 
παρόντα Κανονισμόν, τους οποίους θα συστήση και θα 
εξεύρη το Δ.Σ. του «Π.Ε.Κ.». 

9. Παν έσοδον το οποίον δεν προβλέπεται ανωτέρω 
και προέρχεται από χρηστήν πηγήν. 

Αρθρον 8 
Διάθεσις πόρων 

Οι πόροι του «Π.Ε.Κ.» διατίθενται: 

1. Δια την καταβολήν της μισθοδοσίας του εμμίσθου 
προσωπικού. 

2. Δια τας ανάγκας συντηρήσεως και λειτουργίας των 
κτιρίων του «Π.Ε.Κ.» (θέρμανσις, φωτισμός, ύδρευσις, 
τηλέφωνον, καθαριότις). 

3. Δια τον εξοπλισμόν του «Π.Ε.Κ.». 

4. Δια την αγοράν βιβλίων, ενίσχυσιν βιβλιοθήκης, δι- 
οργάνωσιν συνεδρίων, εορτών και εκδηλώσεων. 

5. Δια την εκτύπωσιν εντύπων εχόντων σκοπόν και 
στόχον την ομαλήν λειτουργίαν και προώθησιν του 
επιτελουμένου υπό του «Π.Ε.Κ.» έργου του και της πλη¬ 
ροφορικής. 

6. Δϊοιονδήποτε ετέραν δαπάνην μή αναφερομένην 
εις τον παρόντα Κανονισμόν, κατόπιν αποφάσεως του 
Δ.Σ. 

Αρθρον 9 

Σφραγίς 

Το «Π.Ε.Κ.» έχει σφραγίδα κυκλικήν, φέρουσαν εις 
τον εξωτερικόν κύκλον τον τίτλον: «ΙΕΡΑ ΜΗΤΡΟΠΟΛΙΣ 

ΚΑΙΣΑΡΙΑΝΗΣ, ΒΥΡΩΝΟΣ ΚΑΙ ΥΜΗΤΤΟΥ - ΕΝΟΡΙΑ ΑΓΙΟΥ 
ΓΕΩΡΓΙΟΥ ΚΑΡΕΑ ΒΥΡΩΝΟΣ», εις τον εσωτερικών κύ¬ 
κλον τας λέξεις: «ΠΝΕΥΜΑΤΙΚΟΝ ΕΝΟΡΙΑΚΟΝ ΚΕΝΤΡΟΝ», 
και εις το κέντρον την εικόνα του Αγίου Γεωργίου. 

Αρθρον 10 
Τελικαί Διατάξεις 

Ο Κανονισμός καταργείται, δί ου τρόπου ενεκρίθη, 
όταν δεν εκπληροί την αποστολή ν αυτού ή παρεκκλίνει 
του σκοπού αυτού. Παν κινητόν ή ακίνητον περιουσιακόν 
στοιχείον και χρηματικόν υπόλοιπον, μεταβιβάζεται άνευ 
ετέρας διαδικασίας εις τον Ενοριακόν Ιερόν Ναόν του 
Αγίου Γ εωργίου Καρέα Βύρωνος. 

Αρθρον 11 

1. Ο Κανονισμός αυτός ισχύει από της δημοσιεύσεως 
εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ» και εις το Φύλλον της Εφημερίδος της Κυ- 
βερνήσεως (Φ.Ε.Κ.). 

2. Πάσα τροποποίησις αυτού δύναται να γίνη υπό 
της Ιεράς Συνόδου, κατόπιν προτάσεως του Διοικητι¬ 
κού Συμβουλίου του «Π.Ε.Κ.» προς το Εκκλησιαστικόν 
Συμβούλιον του Ιερού Ναού του Αγίου Γ εωργίου Καρέα, 
του οποίου την απόφασιν εγκρίνει το Μητροπολιτικόν 
Συμβούλιον της Ιεράς Μητροπόλεως Καισαριανής, Βύ¬ 
ρωνος και Υμηττού. 

Αρθρον12 

Από την εφαρμογήν του Κανονισμού αυτού προκα- 
λείται δαπάνη εις βάρος του Προϋπολογισμού του Νο¬ 


μικού Προσώπου του Ιερού Ενοριακού Ναού του Αγίου 
Γ εωργίου Καρέα Βύρωνος, το ύψος της οποίας δεν είναι 
δυνατόν να προσδιορισθή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2006 

Ο Πρόεδρος 

1· Ο Αθηνών ΧΡΙΣΤΟΔΟΥΛΟΣ 

-♦- 

(8) 

Ανάκληση της υπ’ αριθμ. 734/25.1.2000 απόφασης ανά¬ 
κλησης επένδυσης της επιχείρησης «ΣΤΑΝΤΑΡ ΜΠΕ¬ 
ΤΟΝ ΕΠΕ» στις διατάξεις του ν. 1892/1990. 

Ο ΠΡΟΕΔΡΟΣ ΕΟΜΜΕΧ ΑΕ 

Με την υπ’ αριθμ. 31653/1067/18.12.2006 απόφαση του 
Προέδρου του ΕΟΜΜΕΧ ΑΕ ανακαλείται η υπ’ αριθμ. 
734/25.1.2000 όμοια απόφαση, αφότου ίσχυσε, με την 
οποία έχει ανακληθεί η υπαγωγή στις διατάξεις του 
ν. 1892/1990 επένδυσης της επιχείρησης «ΣΤΑΝΤΑΡ 
ΜΠΕΤΟΝ ΕΠΕ» στο Κρανίδι του νομού Αργολίδας και 
αναφέρεται σε ίδρυση βιοτεχνίας παραγωγής ετοίμου 
σκυροδέματος συνολικού κόστους 60.000.000 δρχ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΓΙΩΡΓΟΣ ΑΛ. ΣΟΥΦΛΙΑΣ 

